
របាយការណ៍ ខែមករា
ពីថ្ងៃទី០១ ដល់ថ្ងៃទី៣១ ខែមករាឆ្នាំ២០២៤
I. អំពីកម្លាំង 
          កំលាំងសរុប ០៥នាក់(ស្រី០០នាក់) អវត្តមាន០០នាក់។
II. សកម្មភាព និងលទ្ធផលការងារ 
·  ថ្ងៃទី៤ ខែមករា ឆ្នាំ២០២៤៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំរកធាតុចូលត្រៀមរបាយការណ៍សន្និបាតប្រចាំឆ្នាំរបស់ក្រសួងមហាផ្ទៃ នៅបន្ទប់ប្រជុំ  អគ្គលេខាធិការដ្ឋានគ.ជ.ប.ជ ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការ និងជាអនុប្រធានអចិន្ត្រៃយ៍គ.ជ.ប.ជ មានការអញ្ជើញចូលរួម ពីលោកជំទាវឧត្តមសេនីយ៍ឯក វេជ្ជបណ្ឌិត ប៉ុណ្ណ សំខាន់ អគ្គលេខាធិការ នៃគ.ជ.ប.ជ ឯកឧត្តម លោកជំទាវ អគ្គលេខាធិការរង ប្រធាន ក្រុមជំនួយកិច្ចការទាំង៦ អនុប្រធានលេខាធិការដ្ឋាន ទទួលបន្ទុកក្រុមការងាររបាយការណ៍ នៃអគ្គលេខាធិការដ្ឋាន គ.ជ.ប.ជ ។
·  ថ្ងៃទី៤ ខែមករា ឆ្នាំ២០២៤៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ និងលោកជំទាវ ឧត្តមសេនីយ៍ឯក វេជ្ជ. ប៉ុណ្ណ សំខាន់ អគ្គលេខាធិការ គ.ជ.ប.ជ បានអញ្ជើញចូលរួមកិច្ចប្រជុំពិនិត្យ និងផ្តល់ធាតុចូលចុងក្រោយសម្រាប់របាយការណ៍ ពិនិត្យជាសកលតាមកាលកំណត់(UPR) ជុំទី៤ របស់កម្ពុជាជូនអង្គការសហប្រជាជាតិ ក្រោមអធិបតីភាព ឯកឧត្តម កែវ រ៉េមី ទេសរដ្ឋមន្ត្រី និងជាប្រធានគណៈកម្មាធិការសិទ្ធិមនុស្សកម្ពុជា នៅសាលប្រជុំទីស្តីការគណៈរដ្ឋមន្ត្រី។ កិច្ចប្រជុំនេះមានការអញ្ជើញចូលរួមពី ឯកឧត្តម លោកជំទាវ លោក លោកស្រីតំណាងក្រសួង ស្ថាប័នពាក់ព័ន្ធ ចំនួន៦៥នាក់ ស្ត្រី១១នាក់។
· ថ្ងៃទី១១ ខែមករា ឆ្នាំ២០២៤ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំចូលរួមប្រជុំបន្តពិនិត្យរបាយការណ៍សង្ខេបទៅក្រសួងមហាផ្ទៃក្រោមអធិបតីភាពលោកជំទាវ ឧត្តមសេនីយ៍ឯក វេជ្ជបណ្ឌិតប៉ុណ្ណ សំខាន់ អគ្គលេខាធិការ គ.ជ.ប.ជសូមអញ្ជើញ ឯកឧត្តម លោកជំទាវ អគ្គលេខាធិការរង និង​លោកប្រធាន ក្រុមជំនួយកិច្ចការទាំង ៦ និងការិយាល័យសរុបផែនការដែលបានពិនិត្យកែសម្រួល ដើម្បីបញ្ជូនទៅលោកជំទាវអនុប្រធានអចិន្ត្រៃយ៍ពិនិត្យសម្រេច។
·  ថ្ងៃទី១៥ ខែមករា ឆ្នាំ២០២៤ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមប្រជុំ​បច្ចេកទេស ជាមួយក្រុមគ្រូបង្គោល​ ដើម្បីពិនិត្យនិងរៀបចំកែសម្រួល​សៀវភៅគោលបង្រៀន​សម្រាប់ វគ្គ​បណ្តុះបណ្តាល​ស្តីពី គោលការណែនាំ ស្តីពីបែបបទ​និងនីតិវិធី​នៃការកំណត់អត្តសញ្ញាណជនរងគ្រោះដោយអំពើជួញដូរមនុស្ស ក្រោមអធិតីភាពលោកជំទាវ ជូ ប៊ុនអេង រដ្ឋលេខាធិការ ក្រសួងមហាផ្ទៃ និងជាអនុប្រធានអចិន្ត្រៃយ៍ គ.ជ.ប.ជ នៅក្នុងកិច្ចប្រជុំមានវត្តមាន លោកជំទាវ ឧត្តម​សេនីយ៍ទោ រ៉ន សិរី​លក្ខិណា អគ្គលេខាធិការរង គ.ជ.ប.ជ ឯកឧត្តម ឧត្តមសេនីយ៍ទោ រ៉ន សុភ័ក្ត្រវឌ្ឍនា ប្រធានក្រុមជំនួយកិច្ចការបង្ការទប់ស្កាត់ លោកឧត្តមសេនីយ៍ត្រី អ៉ិន មាន ប្រធានក្រុមជំនួយ​កិច្ចការ សហប្រតិបត្តិការជាតិ និងអន្តរជាតិ លោកវរសេនីយ៍ឯក អោក ភារិន អនុប្រធានក្រុមជំនួយកិច្ចការ ទេសន្តរប្រវេសន៍ លោក​ស្រី​វរសេនីយ៍ឯក ថោង​សុវត្តី អនុប្រធានក្រុមជំនួយ​កិច្ចការ សហប្រតិបត្តិការជាតិ និងអន្តរជាតិ លោក​វរសេនីយ៍ទោ ហង្ស ពុទ្ធារិទ្ធិ ប្រធានការិយាល័យ​បុគ្គលិក នៃអគ្គលេខាធិការដ្ឋាន គ.ជ.ប.ជ លោកស្រី យាង លាងហុង មន្ត្រីអង្គការ IOM លោក ធួក សុវណ្ណឧត្តម មន្ត្រី​អង្គការ IOM និងលោកបណ្ឌិត ភឿន ប៊ុណ្ណា។
· ថ្ងៃទី១៥ ខែមករា ឆ្នាំ២០២៤ ៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់និងលោកប្រធានក្រុម អនុប្រធានក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំពង្រឹងរបៀបរបបការងារ មន្រ្តីនគរបាលជាតិ របស់អគ្គលេខាធិការដ្ឋាន គ.ជ.ប.ជ នៅទីស្តីការក្រសួងមហាផ្ទៃ ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ ។ មានការអញ្ជើញចូលរួម ពីសំណាក់លោកជំទាវ ជួញ សុឆៃ អនុរដ្ឋលេខាធិការ លោកជំទាវ គង់ ស៊ីផា អនុរដ្ឋលេខាធិការក្រសួងមហាផ្ទៃ លោកជំទាវ ឧ.ឯក វេជ្ជ ប៉ុណ្ណ សំខាន់ អគ្គលេខាធិការ ឯកឧត្តម លោកជំទាវ ជាអគ្គលេខាធិការរង លោកប្រធាន អនុប្រធាន នៃក្រុមជំនួយកិច្ចការទាំង៦ ប្រធាន អនុប្រធាន លេខាធិការដ្ឋាន នាយ នាយរងការិយាល័យ នៃអគ្គលេខាធិការដ្ឋាន គ.ជ.ប.ជ សរុបចំនួន៦២រូប ។ ក្នុងកិច្ចប្រជុំនេះផងដែរ លោកប្រធានលេខាធិការដ្ឋាន និងថ្នាក់ដឹកនាំរបស់ក្រុមជំនួយកិច្ចការទាំង៦ បានធ្វើសេខក្តីរាយការណ៍ជូន លោកជំទាវ  អនុប្រធានអចិន្ត្រៃយ៍បាន ជ្រាបអំពីស្ថានភាពរបៀបរបបកិច្ចការរដ្ឋបាល តួនាទី ភារកិច្ច និងរចនាសម្ព័ន្ធ និងលទ្ធផលសម្រេចបាន បញ្ហាប្រឈម និងទិសដៅបន្តតាម អន្តរក្រសួងស្ថាប័ន និងអង្គភាព ការិយាល័យនីមួយៗ ផងដែរ ។ 
លទ្ធផល និងការងារអនុវត្តបន្ត ចង្អុលបង្ហាញដោយលោកជំទាវ អនុប្រធានអចិន្ត្រៃយ៍ គជបជ ក្នុងកិច្ចប្រជុំ ៖ 
-បានធ្វើបច្ចុប្បន្នភាពកម្លាំងសរុប របស់អគ្គលេខាធិការដ្ឋានគ.ជ.ប.ជ ក្នុង ខែទី១ ដើមឆ្នាំ២០២៤ 
-ត្រួតពិនិត្យឡើងវិញ តួនាទីភារកិច្ច បែងចែកឲ្យបានសមស្រប របស់ក្រុមជំនូយកិច្ចការទាំង៦ &លេខាធិការដ្ឋាន គ.ជ.ប.ជ លទ្ធផល និងកត្តាបញ្ហាប្រឈម
-លេខាធិការដ្ឋាន ត្រូវតម្លើងនៅបញ្ជីវត្តមាន និងបង្កើតគោលការណ៍រួម ស្តីពីការសុំអនុញាត្តិច្បាប់ការងារ ឲ្យស្របតាមសហលក្ខន្តិក: មន្រ្តីនគរបាល និងស៊ីវិល ដើម្បីធ្វើការវាយតម្លៃ សរសើរ និងពិន័យ តាមបែបបទរដ្ឋបាល
-លេខាធិការដ្ឋាន និងក្រុមការងារទាំង៦ ជួបប្រជុំជាប្រចាំសប្តាហ៍ បូកសរុបលទ្ធផល និងការអនុវត្តបន្តតាមអង្គភាពរៀងៗខ្លួន និងធ្វើជាកិច្ចប្រជុំ ជាមួយថ្នាក់ដឹកនាំអគ្គលេខាធិការដ្ឋាន ក្នុងកំឡុង១ខែម្តង ។ 
-ក្រុមជំនួយកិច្ចការទាំង៦ និងការិយាល័យចំនុះលេខាធិការដ្ឋាន សូមចាត់មន្រ្តីបង្គោល ចូលរួមកិច្ចសហការជាមួយ ក្រុមការងារ ព័ត៌មានវិទ្យា ដើម្បីបន្តការងារអភិវឌ្ឍ បញ្ចូលទិន្នន័យ សកម្មភាពការងារតាមក្រុមនីមួយៗ និងជាមួយក្រសួង ស្ថាប័ន ក្នុងបណ្ណាសារអេឡិចត្រូនិច (WIKI) របស់អគ្គលេខាធិការដ្ឋាន គជបជ 
-លោកជំទាវ បានណែនាំ ការិយាល័យផ្សព្វផ្សាយអប់រំ ផលិតនូវប័ណ្ណផ្សាយព័ត៌មាន (Leaflet) ស្តីអំពីសកម្មភាព របស់គ.ជ.ប.ជ (ក្នុងមួយខែចេញមួយលេខ) ផ្សព្វផ្សាយតាមប្រព័ន្ធតេលេក្រាម និងផេកផ្លូវការគ.ជ.ប.ជ ដោយមានកិច្ចសហការ ជាមួយក្រុមជំនួយកិច្ចការទាំង៦ ប្រមូលសកម្មភាពក្នុងកំឡុងពេល ថ្ងៃ២៥ ចុងខែនីមួយៗ ។ លេខព្រឹត្តប័ត្រផ្សព្វផ្សាយ ត្រូវដាក់ចេញជាសប្តាហ៍ ខែ និងត្រីមាស ។កិច្ចប្រជុំបានបញ្ចប់ទៅ នៅវេលាម៉ោង ៥ៈ២០ នាទីល្ងាច នាថ្ងៃខែឆ្នាំដដែល ប្រកបដោយក្តីសោមនស្សរីករាយ ៕
· ថ្ងៃទី១៦ ខែមករា ឆ្នាំ២០២៤៖៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមទទួលជួប សំដែងការគួសម និងពិភាក្សាការងារ ជាមួយនឹងគណៈប្រតិភូអង្គការ សហប្រជាជាតិ មានឯកឧត្តម Joseph Scheuer តំណាងអង្គការសហ ប្រជាជាតិប្រចាំកម្ពុជា លោកស្រី Roueida El Hage តំណាងឧត្តមស្នង ការសិទ្ធិមនុស្ស OHCHR នៅកម្ពុជា លោកស្រី Alissa Chaker តំណាងអង្គការ UNDP ប្រចាំកម្ពុជា លោកស្រី Kristin Parco ប្រធានបេសកកម្មអង្គការ IOM កម្ពុជា នៅសាលប្រជុំ ឈ្មោះឧត្តរ មានជ័យ នៃទីស្តីការក្រសួង ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការ ក្រសួងមហាផ្ទៃ និងជាអនុប្រធានអចិន្រ្តៃយ៍ គ.ជ.ប.ជ រួមនិងថ្នាក់ ដឹកនាំនៃអគ្គលេខាធិការដ្ឋានគ.ជ.ប.ជ មានវត្តមានក្នុងកិច្ចប្រជុំ នោះផងដែរ ឯកឧត្តម សៅ សុភៈ អនុរដ្ឋលេខាធិការក្រសួងសង្គមកិច្ច  លោកជំទាវ ឧ.ឯក វេជ្ជ. ប៉ុណ្ណ សំខាន់ អគ្គលេខាធិការ ឯកឧត្តម លោកជំទាវ ជាអគ្គលេខាធិការរង ប្រធានក្រុមជំនួយកិច្ចការ អនុប្រធានលេខាធិការដ្ឋាន គ.ជ.ប.ជ អគ្គស្នងការរង ប្រធាននាយកដ្ឋានប្រឆាំងការជួញដូរមនុស្ស ការពារអនីតិជន  អនុប្រធាននាយកដ្ឋានកណ្តាលសន្តិសុខ នៃអគ្គស្នងការដ្ឋាននគរបាលជាតិ មេបញ្ជាការរងកងរាជអាវុធហត្ថ លើផ្ទៃប្រទេស និង នាយ នាយរង នៃលេខាធិការដ្ឋាន គ.ជ.ប.ជ មន្រ្តីពាក់ព័ន្ធមួយចំនួន ។ គោលបំណងនៃជំនួបពិភាក្សានេះ មាន២ចំនុច គឺ ១. ស្ថានភាពទាក់ទងនឹងបញ្ហា នៃអំពើជួញដូរមនុស្សនៅកម្ពុជា  ។ ២. ការពិនិត្យលើជំហានបន្ទាប់ លើអនុសាសន៍ ដើម្បីបន្តពង្រឹងកិច្ចសហការឲ្យកាន់តែប្រសើរ  ។

· ថ្ងៃទី១៧ ខែមករា ឆ្នាំ២០២៤៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមកិច្ចប្រជុំពិភាក្សាពិគ្រោះយោបល់បន្ត ផ្តល់ព័ត៌មានដែលជាធាតុចូល ដល់របាយការណ៍ស្តីពីការជួញដូរមនុស្ស ប្រចាំឆ្នាំរបស់ក្រសួងការបរទេស នៃសហរដ្ឋអាមេរិច ក្រោមអធិបតីភាពលោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រយ៍ គជបជ ។ អញ្ជើញមានវត្តមានចូលរួមក្នុងកិច្ចពិភាក្សានេះ មានឯកឧត្តម ហ៊ូ វុឌ្ឍី រដ្ឋលេខាធិការក្រសួងការងារបណ្តុះបណ្តាលវិជ្ជាជីវៈ ឯកឧត្តម ញឹក វណ្ណារ៉ា រដ្ឋលេខាធិការក្រសួងសង្គមកិច្ច ឯកឧត្តម កែវ ពិសិដ្ឋ រដ្ឋលេខាធិការក្រសួងការបរទេស លោកជំទាវ ញាណ សុចិត្រា អគ្គនាយកក្រសួងកិច្ចការនារី លោកជំទាវ ឧ.ឯក ប៉ុណ្ណ សំខាន់ អគ្គលេខាធិការ គ.ជ.ប.ជ  ឯកឧត្តម ព្រះរាជអាជ្ញារង អយ្យការខេត្តកណ្តាល តំណាងពីក្រសួងយុត្តិធម៌ ឯកឧត្តមលោកជំទាវ ជាអគ្គលេខាធិការរង នៃអគ្គលេធិការដ្ឋាន គជបជ ឯកឧត្តម អគ្គស្នងការរង លោកជំទាវ ប្រធាននាយកដ្ឋាន ប្រឆាំងការជួញដូរមនុស្ស ការពារអនីតិជន នៃអគ្គស្នងការដ្ឋាននគរបាលជាតិ អនុប្រធាននាយកដ្ឋាន កណ្តាលសន្តិសុខ មេបញ្ជាការរងកងរាជអាវុធហត្ថ លើផ្ទៃប្រទេស និងមន្រ្តីជំនាញពាក់ព័ន្ធ ពីបណ្តាអង្គភាពមួយចំនួន សរុប ៤១នាក់ ស្រី១០ នាក់។
· [bookmark: _GoBack]ថ្ងៃទី២៤ ខែមករា ឆ្នាំ២០២៤៖ ឯកឧត្តម ឧត្តមសេនីយ៍ត្រី តែ សុថារេត អគ្គលេខាធិការរង ទទួលបន្ទុកក្រុមជំនួយកិច្ចការរអនុវត្តច្បាប់ បានអញ្ជើញចូលរួមធ្វើជាវាគ្មិនកិត្តិយសនៅក្នុងកម្មវិធីសន្ទនាមតិ “​​ ជីវិតយើង សង្គមយើង” ដោយពិភាក្សាលើប្រធានបទស្តីពី “ រួមគ្នាប្រយុទ្ធប្រឆាំងអំពើជួញដូរមនុស្ស និងអាជីវកម្មផ្លូវភេទ”  នៅក្នុងកម្មវិធីវិទ្យុជាតិAM918KHz និងវិទ្យុវត្តភ្នំFM105.70MHz ព្រមទាំងអនុញ្ញាតឱ្យប្រជាពលរដ្ឋចូលរួមសាកសួរ និងពិភាក្សា តាមរយៈទូរស័ព្ទផងដែរ។
 III. ទិសដៅអនុវត្តបន្ត
· បន្តប្រមូលទិន្នន័យបង្ក្រាបបទល្មើសជួញដូរមនុស្ស និងអាជីវកម្មផ្លូវភេទ ដែលនាយកដ្ឋានប្រឆាំងការជួញដូរមនុស្ស និងការពារអនីតិជន កងរាជអាវុធហត្ថ និងរាជធានី ខេត្តបង្ក្រាបបាន។

